polyglot-tagger/wikipedia-language-snippets-filtered huggingface dataset:
L-arkitettura domestika tiegħu hija kkaratterizzata minn diviżjoni vertikali tal-funzjonijiet: il-pjan terran jintuża għall-ħżin tal-provvisti; sular ieħor jintuża għall-familja, sqaqien imsaqqfa li joħolqu kważi network taħt l-art ta' passaġġi; u fuq nett, terrazzi fil-beraħ irriżervati għan-nisa.
Fl-1943, il-Forzi Ħielsa Franċiżi okkupaw lil Ghadames u l-inħawi tal-madwar fil-parti tan-Nofsinhar tal-eks kolonja Taljana tal-Libja, u ffurmaw it-Territorju Militari ta' Fezzan-Ghadames sal-indipendenza Libjana fl-1951.
Ghadamès, Ghadames jew Ghadamis (/ɡəˈdæmɪs/; bil-Berberu: ʕadémis; bl-Għarbi: , bil-Libjan vernakolari: ɣdāməs, bil-Latin: Cidamus, Cydamus, bit-Taljan: Gadames) huwa raħal Berberu b'oażi fid-Distrett ta' Nalut tar-reġjun tat-Tripolitanja fil-Majjistral tal-Libja.
Bħala waħda mill-uniċi fabbriki industrijali intatti ta' dan it-tip mis-seklu 19 u l-bidu tas-seklu 20 fl-Ewropa u fl-Amerka ta' Fuq, il-fabbrika tniżżlet fil-lista tas-Siti ta' Wirt Dinji tal-UNESCO fl-1994 bis-saħħa tal-preservazzjoni eċċezzjonali tagħha u peress li hi xhieda tal-metallurġija tal-prodotti tal-ħadid u tar-Rivoluzzjoni Industrijali.
Minħabba nuqqas ta' ħaddiema matul u wara l-Ewwel Gwerra Dinjija, sa 1,446 ruħ mit-territorji okkupati mill-Ġermanja ġew imġiegħla jaħdmu fil-Fabbrika tal-Azzar ta' Völklingen bejn l-1915 u l-1918.
It-trattattiva kienet waħda kumplessa kemm minħabba l-kuntratt attwali li Orsi kellu mal-klabb tiegħu u wkoll minħabba l-qbil fis-salarju li ġie offrut lill-plejer, li kien ogħla mill-istandard ta' dak iż-żmien (bażi ta' 100,000 lira Taljan u 8,000 oħra fix-xahar, karozza b'sewwieq personali u villa fuq l-għoljiet).
Ir-rivoluzzjonarji talbu r-ritorn ta' Ġwanni VI tal-Portugall, li kien ittrasferixxa l-Qorti Portugiża lejn il-kolonja Portugiża tal-Brażil mill-invażjonijiet Franċiżi tal-Portugall, u talbu wkoll li tiġi stabbilita monarkija kostituzzjonali fil-Portugall.
Il-Ponte D. Maria, pont ferrovjarju, ġie inawgurat fl-4 ta' Novembru 1877; kien meqjus bħala kapulavur tal-inġinerija tal-ħadid ferrobattut u ġie ddisinjat minn Gustave Eiffel, li kien magħruf l-iktar għat-Torri Eiffel f'Pariġi.
L-Armata Franċiża tkeċċiet minn Porto minn Arthur Wellesley, l-Ewwel Duka ta' Wellington, meta l-Armata Anglo-Portugiża tiegħu qasmet ix-xmara Douro mill-Mosteiro da Serra do Pilar f'attakk binhar brillanti, bl-użu tal-barklori tal-inbid għat-trasport tat-truppi, u b'hekk għelbu lill-Armata Franċiża.
Dan il-Condado Portucalense kien fil-mira tal-hekk imsejħa Reconquista, u iktar 'il quddiem sar ir-Renju indipendenti tal-Portugall, wara li eventwalment kabbar il-fruntieri attwali tiegħu lejn in-Nofsinhar, bis-saħħa tal-ħakma mill-ġdid tat-territorji abitati mill-Għarab Iberiċi għal sekli sħaħ, taħt ir-renju tar-Re Afonso I tal-Portugall fil-bidu tas-seklu 12.
L-inbid port, wieħed mill-iżjed esportazzjonijiet famużi tal-Portugall, huwa msemmi għal Porto, peress li ż-żona metropolitana, u b'mod partikolari l-kantini ta' Vila Nova de Gaia, kienu responsabbli għall-imballaġġ, għat-trasport u għall-esportazzjoni tal-inbid iffortifikat.
Madankollu, il-lingwi Ġermaniċi tal-Punent ġew maqsuma b'mod estensiv f'diversi djaletti u issa huma rrappreżentati f'lingwi moderni bħall-Ingliż, il-Ġermaniż, l-Olandiż, il-Yiddish, l-Afrikaans u oħrajn.
Fi ħdan il-continuum djalettali tal-lingwi Ġermaniċi tal-Punent, il-linji ta' Benrath u ta' Uerdingen (li jkopru Düsseldorf-Benrath u Krefeld-Uerdingen, rispettivament) jintużaw biex issir distinzjoni bejn id-djaletti Ġermaniċi li kienu affettwati mill-bidla tal-konsonanti tal-Ġermaniż Għoli u dawk li ma kinux affettwati .
Id-diversi djaletti reġjonali mitkellma fin-Nofsinhar ta' dawn il-linji huma raggruppati bħala djaletti tal-Ġermaniż Għoli, filwaqt li d-diversi djaletti reġjonali mitkellma fit-Tramuntana huma raggruppati bħala djaletti tal-Ġermaniż t'Isfel/tas-Sassonja t'Isfel u tal-Frankonja t'Isfel.
Bħala membri tal-familja tal-lingwi Ġermaniċi tal-Punent, il-Ġermaniż Għoli, il-Ġermaniż t'Isfel u l-Frankonjan t'Isfel ġew proposti biex jiġu distinti iktar storikament bħala l-Irminoniku, l-Ingvaeoniku u l-Istvaeoniku, rispettivament.
Kif ġie nnutat, l-ewwel ta' dawn it-tipi ta' djaletti huwa l-Istvaeoniku u l-aħħar huwa l-Ingvaeoniku, billi d-djaletti kollha tal-Ġermaniż Għoli huma Irminoniċi; id-differenzi bejn dawn il-lingwi u l-Ġermaniż standard għalhekk huma konsiderevoli.
Il-Ġermaniż standard huwa bbażat fuq kombinament ta' djaletti ta' Turinġja u s-Sassonja ta' Fuq u tal-Frankonja ta' Fuq, li huma djaletti tal-Ġermanja Ċentrali u tat-Tramuntana li jagħmlu parti mill-grupp ta' djaletti tal-Ġermaniż Għoli.
Il-maġġoranza tal-vokabularju tal-lingwa oriġina mill-fergħa Ġermanika antika tal-familja tal-lingwi Indo-Ewropej, filwaqt li sehem iżgħar oriġina mil-Latin u mill-Grieg, flimkien ma' ftit kliem ieħor li ġie misluf mill-Franċiż u mill-Ingliż Modern.
Il-Ġermaniż huwa simili l-iktar għal lingwi oħra fi ħdan il-fergħa tal-lingwi Ġermaniċi tal-Punent, fosthom l-Afrikaans, l-Olandiż, l-Ingliż, il-lingwi Frisjani, il-Ġermaniż t'Isfel, il-Lussemburgiż, l-Iskoċċiż u l-Yiddish.
Mill-2004, kull sena saru jiġu organizzati laqgħat tal-pajjiżi fejn jiġi mitkellem il-Ġermaniż, fejn jieħdu sehem sitt parteċipanti: il-Ġermanja, l-Awstrija, il-Belġju, il-Liechtenstein, il-Lussemburgu u l-Iżvizzera.
Skont l-osservazzjonijiet ta' Buckingham fis-snin 20 tas-seklu 19, bejn wieħed u ieħor 100 Kristjan f'As-Salt kienu immigranti minn Nażaret li marru jgħixu hemmhekk sabiex jevitaw il-ħlasijiet lil Jazzar Pasha, il-gvernatur Ottoman ta' Acre.
Għalkemm il-biċċa l-kbira tal-abitanti kienu bdiewa, kien hemm ukoll artiġjani u għadd żgħir ta' bejjiegħa li kellhom il-ħwienet, u dawn tal-aħħar kienu kkummissjonati mill-merkanti f'Nablus, f'Nażaret u f'Damasku.
Fl-1834 iċ-ċittadini ta' As-Salt u l-Bedwini lokali ġġieldu flimkien sabiex ikeċċu l-forzi prattikament tal-provinċja awtonoma tal-Eġittu mmexxija minn Ibrahim Pasha, l-ewwel taqbida rreġistrata tar-rewwixta tar-raħħala fil-Palestina.
Huwa mexxa forza kbira ta' membri tat-tribujiet Bedwini minn Rwala, Wuld Ali u Banu Hasan, membri tat-tribujiet tal-pjanura ta' Hauran, membri tat-tribujiet tal-muntanji ta' Druze u truppi regolari tal-fanterija, tal-kavallerija u tal-artillerija lejn As-Salt, u waqaf tliet sigħat fit-Tramuntana tal-belt.
L-abitanti ta' As-Salt innegozjaw it-termini mat-tribujiet, li permezz tagħhom iċ-ċittadini kellhom aċċess iggarantit għall-għelieqi tal-qamħ fil-pjanuri tal-Lvant tar-reġjun ta' Balqa u minflok il-membri tat-tribujiet kellhom aċċess għas-swieq estensivi tal-belt.
Ġew iffurmati ftehimiet tan-newba tal-għelejjel flimkien mat-tribujiet li permezz tagħhom iċ-ċittadini tal-belt kienu jikkampjaw f'Amman u f'Wadi Wala fir-rebbiegħa sal-ħsad u kienu jħallsu miżata annwali lit-tribù dominanti tar-reġjun ta' Balqa.
Wara l-gwerra, il-belt kienet is-sit fejn Herbert Samuel, il-Kummissarju Għoli Brittaniku tal-Palestina, għażel li jagħmel it-tħabbira tiegħu li l-Brittaniċi kienu favur entità mmexxija mill-Ħaxemiti ta' Hejazi fix-xatt tal-Lvant tal-Palestina Mandatorja .
Minkejja dan, Abdullah għażel din il-belt bħala l-belt kapitali tal-emirat emerġenti tiegħu iżda iktar 'il quddiem biddel fehmtu u ttrasferixxa s-sede u lil dawk ta' madwaru lejn Amman, meta hu u l-esponenti għoljin ta' As-Salt kellhom nuqqas ta' qbil.
Fl-1596, matul l-Imperu Ottoman, As-Salt ġiet innotata fiċ-ċensiment li kienet tinsab fin-nahiya ta' As-Salt fil-liwa ta' Ajlun, b'popolazzjoni Musulmana ta' 40 unità domestika u ħames irġiel mhux miżżewġin; u popolazzjoni Kristjana ta' 25 unità domestika.
Iċ-ċittadini kienu jħallsu rata tat-taxxa fissa ta' 25 % fuq diversi prodotti agrikoli; fosthom il-qamħ, ix-xgħir, is-siġar taż-żebbuġ/il-vinji, il-mogħoż u x-xehdiet tan-naħal, apparti d-dħul okkażjonali u miżata tas-suq; għal total ta' 12,000 akçe.
Bħala riżultat tal-influss ta' ċittadini ġodda, f'dan il-perjodu l-belt ta' As-Salt kibret malajr minn villaġġ sempliċi għal belt b'bosta binjiet eleganti arkitettonikament, ħafna minnhom mibnija bl-istil ta' Nablusi bil-ġebla lokali attraenti ta' lewn l-għasel.
Mibnija marsusa fuq raggruppament ta' tliet għoljiet, As-Salt fiha diversi attrazzjonijiet oħra ta' interess, fosthom l-oqbra Rumani fil-periferiji tal-belt u ċ-ċittadell u s-sit tal-fortizza Ajjubida tal-belt tal-bidu tas-seklu 13, li nbniet minn Al-Mu'azzam Isa, in-neputi ta' Saladin ftit wara l-1198 W.K.
Lejn l-aħħar tas-seklu 19 u l-bidu tas-seklu 20, meta l-Ottomani stabbilew bażi amministrattiva reġjonali f'As-Salt u ħeġġew l-insedjament minn partijiet oħra tal-imperu, l-istatus tal-belt ogħla, waslu bosta merkanti u bis-saħħa tal-ġid tagħhom, bnew djar fini li għadhom jistgħu jiġu ammirati f'As-Salt sal-lum.
Ir-Rumani, il-Biżantini u l-Mamluk kollha kkontribwew għat-tkabbir tal-belt, iżda kien fl-aħħar tas-seklu 19 u fil-bidu tas-seklu 20, meta l-Ottomani stabbilew belt kapitali amministrattiva reġjonali f'As-Salt u ħeġġew l-insedjament minn partijiet oħra tal-imperu, u As-Salt gawdiet l-iżjed perjodu ta' prosperità.
Fl-istess żmien, huwa ddisinja r-Rodi Taljana l-ġdida fl-inħawi ta' Mandraki, u ppjana Belt tal-Ġonna, u tul ix-xatt prinċipali tal-baħar huwa bena l-binjiet ewlenin, bħas-Suq, il-Katidral ta' San Ġwann, u l-Palazz tal-Gvernatur.
Il-belt ta' Rodi ġiet iffurmata mill-bliet ta' Ialyssos, Kamiros u Lindos fl-408 Q.K., u gawdiet prosperità kbira għal tliet sekli fl-Epoka tad-Deheb tagħha, meta l-merkanti li ġew mill-baħar, il-bennejja tal-bastimenti permezz tal-ħila tagħhom, u l-politiċi tal-belt li kellhom moħħhom miftuħ tawlu l-prosperità tal-belt sa Żmien ir-Rumani.
Il-Koloss ta' Rodi, wieħed mis-Seba' Għeġubijiet Antiki tad-Dinja nbena minn Karlu ta' Lindos bejn it-304 u l-293 Q.K., fi żmien 12-il sena u tlesta fil-282 Q.K. L-istatwa kienet tirrappreżenta l-alla tax-xemx Helios, u huwa maħsub li kienet tinsab qrib id-daħla tal-port.
Wara l-waqgħa tal-Imperu Biżantin fir-Raba' Kruċjata fl-1204, in-nobbli nattiv Leo Gabalas ħa l-kontroll tal-gżira, iżda wara mewtu u s-suċċessjoni ta' ħuh Ġwanni, il-gżira ġiet okkupata għal żmien qasir mill-poplu ta' Genova qabel ma ġiet irritornata lill-Imperatur ta' Niċea, għalkemm għaddiet minn perjodu ġdid imma qasir taħt il-Biżantini.
Is-sistema tat-tranżitu pubblika tal-belt hija operata mill-kumpanija muniċipali tal-karozzi tal-linja msejħa RODA u tikkonsisti minn network ta' karozzi tal-linja li jikkollegaw iċ-ċentru tal-belt mad-distretti iżda jikkollegaw il-belt mal-bliet u l-irħula periferiċi kif ukoll mal-Ajruport Internazzjonali ta' Rodi.
F'Diċembru 1522, il-Kavallieri u Suleiman għamlu negozjat u l-Kavallieri tħallew jitilqu mill-belt bil-ġid kollu li setgħu jġorru magħhom, bil-patt li ma jkun hemm l-ebda tpattija kontra l-abitanti tal-belt, li tħallew jipprattikaw il-Kristjaneżmu liberament.
Kuljum il-laneċ jikkollegaw il-gżira ta' Rodi ma' diversi gżejjer fil-madwar fi ħdan il-Gżejjer Dodekaniżi, kif ukoll mal-Gżejjer Ċikladi u mal-art kontinentali tal-Greċja , filwaqt li darbtejn fil-ġimgħa jkun hemm lanċa li tmur sa Heraklion, Kreta, u lura.
Matul is-sajf, il-popolazzjoni tilħaq il-100,000 ruħ bis-saħħa tal-25,000-30,000 sodda fil-lukandi fi ħdan il-limiti tal-belt kif ukoll bis-saħħa tal-bosta ħaddiema staġonali li jiġu mill-bqija tal-Greċja minħabba l-qgħad kbir l-iktar fil-partijiet peniżolari tal-pajjiż.
Il-Griegi kellhom jabbandunaw il-belt iffortifikata u ttrasferew ruħhom f'subborgi ġodda 'l barra mis-swar tal-belt. Il-belt baqgħet iżżomm il-funzjoni ekonomika prinċipali tagħha bħala suq għall-prodotti agrikoli tan-naħa ta' ġewwa tal-gżira u tal-gżejjer żgħar tal-madwar.
Fl-1856, maħżen tal-porvli taħt il-Knisja antika ta' San Ġwann – li x'aktarx kien ilu hemm mill-assedju tal-1522 – intlaqat mis-sajjetti, u kkawża splużjoni enormi li qatlet bosta nies, qerdet il-knisja, u qerdet il-biċċa l-kbira tal-Palazz tal-Gran Mastru.
Fis-seklu 19, il-belt kienet il-belt kapitali tal-Eyalet tal-Arċipelagu, iżda d-deklin tal-Imperu Ottoman irriżulta fit-telqa ġenerali tal-belt u tal-binjiet tagħha, li komplew jiddeterjoraw iktar minħabba t-terremoti qawwijin li spiss heżżew l-inħawi.
Oligodendrogliom anaplastiku huwa tumur newroepiteliali maħsub li joħroġ minn oligodendroċiti, tip ta 'ċellula glia. Fil-klassifikazzjoni tal-Organizzazzjoni Dinjija tas-Saħħa tat-tumuri tal-moħħ, oligodendrogliomas anaplastiku huma kklassifikati bħala grad III. Fil- kors tal- marda, jista ' jiddeġenera f' oligodendroglioma malinna ħafna grad IV.
Flimkien ma' bosta karatteristiċi oħra, is-sit jinkludi l-palazz, il-ħajt tal-perimetru, l-erba' daħliet prinċipali u ż-żewġ daħliet tas-sieqja fuq is-Suwoncheon, in-nixxiegħa prinċipali ta' Suwon, li tnixxi miċ-ċentru tal-fortizza.
Kemm fuq id-daħla tat-Tramuntana kif ukoll fuq id-daħla tan-Nofsinhar hemm paviljuni tal-injam għoljin żewġ sulari, filwaqt li fuq Hwaseomun u fuq Changyongmun, id-daħliet tal-Punent u tal-Lvant rispettivament, hemm sular wieħed biss.
Meta kienet tinxtegħel ċumnija waħda kienet sinjal ta' paċi, żewġ ċmieni kienu sinjal li l-għadu kien ġie osservat, tliet ċmieni kienu sinjal li l-għadu kien riesaq fil-qrib, erba' ċmieni kienu sinjal li l-għadu kien wasal fil-belt, u ħames ċmieni kienu sinjal li l-ġlied kien beda.
Erba' strutturi li ma għadhomx jeżistu (il-Pjattaformi tal-Għassa tal-Lbiċ u tax-Xlokk, id-Daħla Sigrieta tan-Nofsinhar u t-Torri tal-Osservazzjoni tan-Nofsinhar) ma ġewx rikostruwiti u issa d-Daħla tan-Nofsinhar hija iżolata minn kwalunkwe struttura, maqtugħa għaliha qalb it-traffiku.
Meta ġiet ikkostruwita l-Fortizza ta' Hwaseong, ir-re nefaq ħafna flus, għaldaqstant ried jgħid lid-dixxendenti tiegħu kif kienet inbniet, u din kienet ir-raġuni għalfejn ħejja l-Hwaseong Sanctuary Uigwe, li eventwalment saret sors kbir ta' saħħa għad-dixxendenti tiegħu.
Traduzzjoni mqassra bil-Franċiż ġiet ippubblikata fl-1898 minn Henry Chevalier, li kien il-konslu ta' Franza fil-Korea, filwaqt li traduzzjoni sħiħa bil-Ġermaniż, flimkien ma' kummentarju, ġiet ipprovduta f'teżi minn Doo Won Cho fl-Università ta' Bamberg, il-Ġermanja.
Fost borduri oħrajn li jiddividu l-affresk tal-koppla, bordura partikolari ta' tiżjin fiha mudell ta' bajda u vleġġa bi stil Ellenistiku, filwaqt li borduri oħrajn juru strixxi, pizzi u disinni li jaf kellhom tifsira kulturali jew familjali speċifika.
Fl-iktar kotba magħrufa tiegħu, Public Opinion u The Phantom Public , Lippmann argumenta li l-biċċa l-kbira tal-individwi ma kellhomx il-kapaċità, il-ħin, u l-motivazzjoni biex isegwu u janalizzaw l-aħbarijiet tal-ħafna kwistjonijiet tal-politiki kumplessi li jħassbu lis-soċjetà.
Fl-2018, il-Manwal tal-Prospettiva Okkupazzjonali tad-Dipartiment tax-Xogħol tal-Istati Uniti rrapporta li l-impjiegi għar-“reporters, korrispondenti u analisti tal-aħbarijiet fuq ix-xandir” tal-kategorija kienu se jonqsu b’9 % bejn l-2016 u l-2026.
Il-ġurnaliżmu jista’ jsir permezz ta’ persunal tax-xandir, tal-istampar, tar-reklamar u tar-relazzjonijiet pubbliċi, u, skont it-tip ta’ ġurnaliżmu, it-terminu “ġurnalist ” jista’ jinkludi diversi kategoriji ta’ individwi skont ir-rwoli tagħhom fil-proċess.
Qabel, fil-25 ta' Lulju, il-Ġeneral Carl Spaatz, il-kmandant tal-Forzi tal-Ajru Strateġiċi tal-Istati Uniti fil-Paċifiku, irċieva ordnijiet biex iwettaq attakk b'"bomba speċjali" fuq bliet magħżula fil-Ġappun.
Il-kolonni vertikali tal-binja rnexxielhom jirreżistu l-forza vertikali kważi 'l isfel għalkollox tal-isplużjoni, u partijiet ħitan esterni tal-konkoż u tal-brikks baqgħu intatti. Iċ-ċentru tal-isplużjoni seħħ 150 metru orizzontalment u 600 metru vertikalment mill-Koppla ta' Genbaku.
Il-Mafkar tal-Paċi ta' Hiroshima , oriġinarjament is-Sala tal-Promozzjoni Industrijali Prefetturali ta' Hiroshima, u issa msejjaħ komunement il-Koppla ta' Genbaku, il-Koppla tal-Bomba Atomika , huwa parti mill-Park tal-Mafkar tal-Paċi ta' Hiroshima f'Hiroshima, il-Ġappun u tniżżel fil-lista tas-Siti ta' Wirt Dinji tal-UNESCO fl-1996.
Fl-arkata hemm żewġ kitbiet imnaqqxin, u waħda minnhom tgħid: "Isa, iben Mariam qal: Id-dinja hija pont, għaddi minn fuqu, iżda tibnix djar fuqu. Min jittama għal siegħa jista' jittama għall-eternità. Id-dinja ddum siegħa kollox. Iddedikaha għat-talb, għaliex dak biss jgħodd".
Fuq in-naħa tax-xellug tal-qabar, lejn il-Lvant, hemm il-qabar tal-ġebla tar-ramel aħmar ta' Islam Khan I, iben Shaikh Badruddin Chishti u n-neputi ta' Shaikh Salim Chishti, li sar ġeneral fl-armata Mugal ta' Jahangir.
Uħud mill-binjiet importanti tal-kumpless irjali jinsabu madwarha, inkluż il-Khwabgah li kienet ir-residenza ta' Akbar, il-Panch Mahal, palazz ta' ħames sulari, id-Diwan-i-Khas jew is-Sala tal-Udjenzi Privati, l-Ankh Michauli u s-Sede tal-Astrologu, fir-rokna tal-Lbiċ tal-Bitħa ta' Pachisi.
Il-Jodha Bai Mahal: din l-istruttura kienet ir-residenza tal-mara Rajput favorita u ewlenija ta' Akbar, Mariam-uz-Zamani, magħrufa l-iktar bħala Jodha Bai, b'influwenzi Rajput u mibnija madwar bitħa, b'attenzjoni partikolari sabiex tiġi żgurata l-privatezza.
Attilio Petruccioli, studjuż tal-arkitettura Iżlamika u Professur tal-Arkitettura Pajsaġġistika fl-Università Politeknika ta' Bari, l-Italja, jinnota li "Babur u s-suċċessuri tiegħu" riedu "jaħarbu l-istorbju u l-konfużjoni ta' Agra u jibnu sekwenza wara l-oħra ta' ġonna fuq ix-xatt vojt tax-xmara Yamuna, ikkollegati bid-dgħajsa u bl-art".
Petruccioli jżid li meta ġew maħsuba dawn il-pajsaġġi ta' evażjoni urbana, il-monumenti saru l-elementi ewlenin ta' organizzazzjoni tal-belt kollha, parzjalment minħabba l-orjentazzjoni tagħhom f'pożizzjoni sinifikanti u parzjalment minħabba d-daqs tagħhom.
Filwaqt li bbaża l-argumenti tiegħu fuq l-iskavi mwettqa mill-Istħarriġ Arkeoloġiku tal-Indja fl-1999–2000 fiċ-Chabeli Tila, il-ġurnalist bl-esperjenza minn Agra, Bhanu Pratap Singh, qal li l-oġġetti, l-istatwi u l-istrutturi antiki kollha kemm huma jindikaw "kultura u sit reliġjuż" li ntilfu iktar minn 1,000 sena ilu.
"L-iskavi wasslu għal sejba rikka ta' mijiet ta' statwi Ġainisti, inkluż il-ġebla tax-xewka ta' tempju bid-data. L-istatwi li kellhom xi elf sena kienu ta' Bhagwan Adi Nath, Bhagwan Rishabh Nath, Bhagwan Mahavir u Jain Yakshinis", sostna Swarup Chandra Jain, il-mexxej ewlieni tal-komunità Ġainista.
Il-konfigurazzjoni ġenerali tal-istrutturi tal-belt, speċjalment "il-konfigurazzjoni kontinwa u kompatta tal-ġonna, tas-servizzi u tal-faċilitajiet" li kienu jikkaratterizzaw il-belt, twassal biex arkeologi urbani jikkonkludu li Fatehpur Sikri nbniet primarjament sabiex ir-residenti famużi tagħha jkunu jistgħu jiddevertu u jgħixu fil-lussu.
Iktar 'il quddiem ġiet abbandunata għalkollox sal-1610. Ir-raġuni għal dan l-abbandun x'aktarx li kienet in-nuqqas ta' provvista tal-ilma, għalkemm jaf Akbar tilef l-interess fil-belt ladarba kienet inbniet biss bħala kapriċċ tiegħu.
Iben Akbar u l-mara ppreferuta tiegħu Mariam-uz-Zamani, Jahangir, twieled fil-villaġġ ta' Sikri fl-1569 u f'dik is-sena Akbar beda l-kostruzzjoni ta' kumpless reliġjuż sabiex ifakkar lix-Xejikk li kien bassar it-twelid ta' ibnu.
Skont l-istoriku Syed Ali Nadeem Rezavi, ir-reġjun iffjorixxa taħt it-tmexxija tas-Sunga u mbagħad taħt ir-Rajput ta' Sikarwar, li bnew fortizza meta kellhom il-kontroll taż-żona mis-seklu 7 sas-seklu 16, sal-Battalja ta' Khanwa fl-1527.
Abul Fazl jagħti rendikont tar-raġunijiet għalfejn Akbar ried jistabbilixxi l-belt f"'Akbarnama: "Peress li uliedu subien kienu twieldu f'Sikri, u mtlew bl-ispirtu għaref ta' Shaikh Salim, huwa xtaq minn qalbu jsebbaħ dan il-post li skontu kellu kobor spiritwali.
Fatehpur Sikri, li tinsab 35.7 kilometru mis-sede tad-Distrett ta' Agra, ġiet stabbilita bħala l-belt kapitali tal-Imperu Mugal fl-1571 mill-Imperatur Akbar, u qdiet dan ir-rwol mill-1571 sal-1585, meta Akbar abbandunaha minħabba kampanja militarti f'Punjab u iktar 'il quddiem ġiet abbandunata għalkollox fl-1610.
Id-daħliet huma d-Daħla ta' Delhi, id-Daħla ta' Lal, id-Daħla ta' Agra, u d-Daħla ta' Birbal, id-Daħla ta' Chandanpal, id-Daħla ta' Gwalior, id-Daħla ta' Tehra, id-Daħla ta' Chor, u d-Daħla ta' Ajmeri.
Fl-1967, Curry Slaymaker u Joel Albrecht, voluntiera tal-Korp tal-Paċi, ifformulaw il-proposta dwar id-delimitazzjoni tal-park għal erja ta' 85,000 ettaru ; u simultanjament, is-Servizz Forestali Reġjonali ta' Huaraz stabbilixxa żona ta' sorveljanza għall-vikuni u għar-reġina tal-Andes għal erja ta' madwar 10,000 ettaru .
Il-park huwa magħruf fost ix-xabbaturi u jħaddan fih bijodiversità unika, bi speċijiet ta' pjanti bħar-Reġina tal-Andes, siġar tal-ġeneri Polylepis u Buddleja, u annimali bħall-orsijiet taċ-ċrieki ma' għajnejhom, il-kondors, il-vikuni, u t-taruki.
Matul l-istaġun tax-xita spiss ikun hemm maltempati bir-ragħad u l-għelieqi u x-xaqlibiet muntanjużi jkunu miksijin b'ħafna sfumaturi ta' aħdar; madankollu, l-istaġun niexef iġib miegħu bosta sigħat ta' xemx kważi kuljum u ljieli mingħajr sħab iżda bierda.
Il-park jinsab fl-Andes Peruvjani ċentrali, b'erja ta' 340,000 ettaru b'elevazzjoni li tvarja minn madwar 2,500 metru sa diversi qċaċet miksija bil-borra 'l fuq minn 6,000 metru . Fost dawn il-qċaċet hemm Huascarán ), Huandoy, Copa, Huantsán u bosta oħrajn.
Speċijiet ta' pjanti oħra preżenti fil-park huma: Polylepis racemosa, Escallonia resinosa, Alnus acuminata, Senna birostris, Vallea stipularis, Lupinus spp., Vaccinium floribundum, Calamagrostis vicunarum, Festuca dolichophylla, Jarava ichu, Azorella spp., eċċ.
Ix-xaqliba tal-Punent tal-Cordillera Blanca tiskula fl-Oċean Paċifiku permezz tax-xmara Santa u x-xaqlibiet tal-Lvant jiskulaw fix-xmara Marañón u fl-aħħar mill-aħħar l-ilma jispiċċa fix-xmara Amazzonja u fl-Oċean Atlantiku.
Iżjed minn għaxar speċijiet ta' mammiferi ġew osservati fil-park, diversi minnhom fil-periklu, inkluż il-kolokolo, il-qattus tal-Andes, l-ors taċ-ċrieki ma' għajnejh, iċ-ċerva taruca, il-vikuna, iċ-ċerva ta' denbha abjad, il-puma, il-viscacha tat-Tramuntana, il-ballottra ta' denbha twil, il-porkuspin u l-volpi tal-Andes.
F'din iż-żona ġew irreġistrati iktar minn 120 speċi ta' għasafar, fosthom il-kondor tal-Andes, il-papra torrenzjali, it-tinamu tal-puna, is-silfjun kannella, il-papra tat-toppu tal-Andes, il-kolibrì l-kbir, il-janaviko, il-bloġun tat-toppu abjad, il-gallozza l-kbira, il-malvizz ta' chiguanco u l-gawwi tal-Andes.
Il-park għandu potenzjal ukoll għar-riċerka f'bosta oqsma xjentifiċi, fosthom: il-meteoroloġija, il-ġeoloġija, il-glaċjoloġija, il-botanika, il-limnoloġija, iż-żooloġija, l-ekoloġija, u l-ġestjoni tal-organiżmi selvaġġi.
L-istatus amministrattiv preċiż tal-knisja fi ħdan il-Knisja Ortodossa tal-Lvant huwa ambigwu: uħud, inkluż il-Knisja nnifisha, jitqies bħala awtoċefalu, u oħrajn iqisuh bħala knisja awtonoma taħt il-ġurisdizzjoni tal-Knisja Ortodossa Griega ta' Ġerusalemm.
Matul il-perjodu tal-Kruċjati fejn kien hemm distakk bejn il-knejjes Ortodossi u Kristjani, il-monasteru spiċċa taħt il-patroċinju kemm tal-imperaturi Biżantini kif ukoll tal-mexxejja tar-Renju ta' Ġerusalemm, u l-qrati rispettivi tagħhom.
Ikkontrollat mill-Knisja Awtonoma ta' Sinaj, li hija parti mill-Knisja Ortodossa Griega usa', il-monasteru sar Sit ta' Wirt Dinji tal-UNESCO fl-2002 għall-importanza unika tiegħu fit-tradizzjonijiet tal-Kristjaniżmu, tal-Iżlam u tal-Ġudaiżmu.
Il-monasteru nbena skont l-ordni tal-Imperatur Ġustinjanu I , madwar il-Kappella tal-Ħuġġieġa nar qalb l-għollieq li kienet ġiet ordnata biex tinbena mill-Imperatriċi Konsorti Elena, omm Kostantinu l-Kbir, fis-sit fejn Mosè suppost ra l-ħuġġieġa nar qalb l-għollieq.
Is-sit fih ukoll l-eqdem librerija fid-dinja li ilha topera b'mod kontinwu, b'xogħlijiet uniċi jew estremament rari, bħall-Codex Sinaiticus u s-Syriac Sinaiticus, kif ukoll x'aktarx l-ikbar kollezzjoni ta' ikoni Kristjani bikrin, inkluż l-iżjed xbieha bikrija magħrufa ta' Ġesù bħala l-Kristu Pantokrator.
It-tabella tista' titranġa skont il-kolonna billi wieħed jikklikkja fuq il-vleġeġ fuq nett fil-kolonna kkonċernata; alfanumerikament għall-kolonni tas-sit, tal-erja u tas-sena; skont il-pajjiż għall-kolonna tal-post; u skont it-tip ta' kriterji għall-kolonna tal-kriterji.
Il-Fjord tas-Silġ ta' Ilulissat tniżżel fil-lista tas-Siti ta' Wirt Dinji tal-UNESCO fl-2004 minħabba s-sbuħija naturali tiegħu kif ukoll minħabba l-importanza tal-Glaċier ta' Jakobshavn, li qed jiċċaqlaq b'mod rapidu, fl-iżvilupp tal-fehim xjentifiku attwali tat-tibdil fil-klima antropoġeniku.